CELEX: 62016CN0037
Language: fi
Date: 2016-01-22 00:00:00
Title: Asia C-37/16: Ennakkoratkaisupyyntö, jonka Naczelny Sąd Administracyjny (Puola) on esittänyt 22.1.2016 – Minister Finansów v. Stowarzyszenie Artystów Wykonawców Utworów Muzycznych i Słowno-Muzycznych SAWP

25.4.2016   
            
            
               FI
            
            
               Euroopan unionin virallinen lehti
            
            
               C 145/17
            
         Ennakkoratkaisupyyntö, jonka Naczelny Sąd Administracyjny (Puola) on esittänyt 22.1.2016 – Minister Finansów v. Stowarzyszenie Artystów Wykonawców Utworów Muzycznych i Słowno-Muzycznych SAWP
   (Asia C-37/16)
   (2016/C 145/22)
   Oikeudenkäyntikieli: puola
   
      Ennakkoratkaisua pyytänyt tuomioistuin
   
   Naczelny Sąd Administracyjny
   
      Pääasian asianosaiset
   
   
      Valittaja: Minister Finansów
   
      Vastapuoli: Stowarzyszenie Artystów Wykonawców Utworów Muzycznych i Słowno-Muzycznych SAWP
   
      Ennakkoratkaisukysymykset
   
   
               1)
            
            
               Suorittavatko tekijät, esittäjät ja muut oikeudenhaltijat yhteisestä arvonlisäverojärjestelmästä 28.11.2006 annetun neuvoston direktiivin 2006/112/EY (1) 24 artiklan 1 kohdassa ja 25 artiklan a alakohdassa tarkoitettua palvelua nauhurien ja muiden vastaavien laitteiden sekä tyhjien tallennusvälineiden valmistajille ja maahantuojille, joilta yhteisvalvontajärjestöt perivät heidän puolestaan, mutta omissa nimissään, näiden laitteiden ja välineiden myynnistä maksuja?
            
         
               2)
            
            
               Mikäli vastaus ensimmäiseen kysymykseen on myöntävä, ovatko yhteisvalvontajärjestöt yhteisestä arvonlisäverojärjestelmästä 28.11.2006 annetun neuvoston direktiivin 2006/112/EY 28 artiklassa tarkoitettuja verovelvollisia periessään valmistajien ja maahantuojien myymistä laitteista ja välineistä maksun, ja velvollisia osoittamaan nämä liiketoimet tämän direktiivin 220 artiklan 1 kohdan 1 alakohdassa tarkoitetulla laskulla, joka on laadittu nauhurien ja muiden vastaavien laitteiden sekä tyhjien tallennusvälineiden valmistajille tai maahantuojille ja josta ilmenee maksuista peritty maksettava arvonlisävero, ja kun perityt maksut jaetaan edelleen tekijöille, esittäjille ja muille oikeudenhaltijoille, nämä viimeksi mainitut osoittavat maksujen saamisen maksun perivälle yhteisvalvontajärjestölle laaditulla laskulla, jossa arvonlisävero on huomioitu?
            
         
      (1)  EUVL L 347, s. 1.